CELEX: C2006/131/78
Language: et
Date: 2006-06-03 00:00:00
Title: Kohtuasi T-85/06:  8. märtsil 2006  esitatud hagi — General Química jt  versus  komisjon

3.6.2006   
            
            
               ET
            
            
               Euroopa Liidu Teataja
            
            
               C 131/41
            
         8. märtsil 2006 esitatud hagi — General Química jt versus komisjon
   (Kohtuasi T-85/06)
   (2006/C 131/78)
   Hagiavaldus esitati hispaania keeles
   Pooled
   
      Hagejad: General Química, S.A. (Lantarón, Álava, Hispaania), Repsol Química, S.A. ja Repsol YPF, S.A. (Madrid) (esindajad: advokaadid J. M. Jiménez Laiglesia ja J. Jiménez Laiglaesia)
   
      Kostja: Euroopa Ühenduste Komisjon
   Hagejate nõuded
   
               —
            
            
               tühistada otsuse artikli 1 punktid g ja h ning artikli 2 punkt d selles osas, millega Repsol Química ja Repsol YPF on tunnistatud solidaarselt vastutavaks EÜ artikli 81 lõike 1 rikkumise eest,
               teise võimalusena tühistada Repsol YPF — i solidaarselt vastutavaks tunnistamine;
            
         
               —
            
            
               tühistada otsuse artikli 2 punkt d selles osas, millega trahvi summaks on määratud 3,38 miljonit eurot,
               teise võimalusena vähendada määratud trahvi summat sobival viisil;
            
         
               —
            
            
               mõista kohtukulud välja Euroopa Ühenduste Komisjonilt.
            
         Väited ja peamised argumendid
   Hagi esitati komisjoni 21. detsembri 2005. aasta otsuse KOM (2005) 5592 lõplik peale asjas COMP/F/38.443 — Kummi töötlemiseks kasutatavad kemikaalid. Vaidlustatud otsuses leidis komisjon, et teiste ettevõtjate hulgas rikkusid ka hagejad EÜ artikli 81 lõiget 1 ja Euroopa Majanduspiirkonna lepingu artiklit 53, osaledes aastatel 1999-2000 kokkulepetes ja kooskõlastatud tegevustes, mis seisnesid hindade kindlaksmääramises ja konfidentsiaalse info vahetamises Euroopa Majanduspiirkonna kummitööstuses kasutatavate kemikaalide valdkonnas. Nende rikkumiste eest määras komisjon hagejatele trahvi, mis neil tuleb tasuda solidaarselt.
   Oma nõuete toetuseks viitavad hagejad järgmistele põhjendustele:
   
               —
            
            
               komisjoni hindamisviga Repsol YPF ja Repsol Química koos General Química'ga vastavaks tunnistamisel ja, teise võimalusena, hindamisviga ja põhjenduse puudumine Repsol YPF — i solidaarselt vastutavaks tunnistamisel;
            
         
               —
            
            
               hindamisviga, põhjenduse puudumine ning proportsionaalsuse ja võrdse kohtlemise põhimõtte rikkumine trahvi arvutamisel;
            
         
               —
            
            
               hindamisviga ja põhjenduse puudumine komisjoni teatise, mis käsitleb trahvi maksmisest vabastamist ja trahvi suuruse vähendamist kartellide puhul, (1) kohaldamisel.Ia
            
         
      (1)  EÜT 2002, C 45, lk 3.